Zhantas/Cleaned-Uzbek_Wikipedia huggingface dataset:
Xoshim Sattarov

Sattarov Xoshim Og‘aliqovich (1904-yilda tugʻilgan — 1938-yil 4-oktyabrda vafot etgan) — O‘zSSR Sog‘liqni Saqlash Xalq Komissarligida kadrlar mudiri, Toshkent Tibbiyot instituti direktori, O‘zSSR Markaziy Ijroiya Komiteti aʼzosi.

 Hayoti va taʼlimi 
1904-yili Namangan viloyati, Namangan shahrida oddiy dehqon oilasida tavallud topgan. Oilasi 7 kishidan iborat boʻlgan: rafiqasi, o‘g‘li, xotinining 2 singlisi va otasi. Toshkent shahrida, 1-may ko‘chasi, 74-uyda istiqomat qilgan.

1938-yil 4-oktyabr sanasida SSSR Oliy harbiy hamjamiyati sayyor sessiyasining Toshkentdagi yig‘ilishida S. X. Og‘aliqovich otish jazosiga hukm etildi va oʻsha kunning oʻzida otib tashlandi.

1917—1919-yillarda „Namuna“ xalq maktabida o‘qidi. 1930-yili Moskvadagi Tibbiyot institutini tugatib, ichki kasalliklar bo‘yicha shifokor mutaxassisligiga ega bo‘lgan. 1919-yili Toshkentda O‘zbekiston pedagogika instituti huzuridagi kursda 1922-yilgacha tahsil oldi. Muassasani tamomlab, Moskvaga Kalinin nomidagi ishchilar fakultetiga o‘qishga kirdi va 1925-yilda tugatdi. Sattarov o‘sha yilning o‘zida ishchilar fakulteti tomonidan 1-sonli Moskva davlat universiteti Tibbiyot fakultetiga o‘qishga yuborildi, 1930-yili shu universitetning Tibbiyot fakultetini tamomladi. Tibbiyot institutini bitirgandan so‘ng, Moskvadagi SSSR Tropik instituti aspiranturasida oʻqishni davom ettirgan.

 Faoliyati 
1931-yil may oyida O‘z K(b)P Markaziy Komiteti qarori asosida Toshkentga ishlash uchun chaqirib olindi. Keyinchalik O‘zK(b)P Markaziy Komiteti qaroriga muvofiq O‘zSSR Sog‘liqni Saqlash Xalq Komissarligida kadrlar mudiri etib saylandi. Ushbu lavozimda 1931-yilning 15-may sanasidan 1932-yilgacha ish olib bordi. 1932—1934 yillar oraligʻida esa O‘zSSR Sog‘liqni Saqlash Xalq Komissari o‘rinbosari sifatida xizmat qildi. 1932-yil iyunidan boshlab Toshkent Tibbiyot instituti direktori bo‘lib ishlay boshladi. Sovetlar V qurultoyida O‘zSSR Markaziy Ijroiya Komiteti aʼzosi etib tayinlandi.

 
 
 

Turkum:Sovet davri qatagʻon qurbonlari
Turkum:Oʻzbekiston SSR Markaziy Ijroiya Qoʻmitasi aʼzolari
Turkum:Turkiston ASSR
Ming Oyim madrasasi

Ming Oyim madrasasi - Qoʻqonda saqlanib qolmagan madrasa. 1809-yilda Qoʻqon xoni Umarxon onasi xotirasiga bagʻishlab Qoʻqon shaxrida Xilbatulla Xoja maxallasida barpo ettirgan.

 Tarixi 
Madrasa bunyod qilingan yili Umarxon unga vaqf mulki taʼsis qilgan. Vaqfnomaga Norboʻtaxon, Umarxon, Muxammad Alixon va oʻsha davr qozilari muxr bosgan. Madrasa vaqfnomasi maʼlumotlariga asoslanganda, Ming Oyim madrasasiga shaxarda 1 ta karvonsaroy va 19 ta doʻkon vaqf qilib berilgan.
Sferik elektromagnit toʻlqinlar tenglamasi

Toʻlqinlar — fazoda chekli tezlik bilan tarqaluvchi modda yoki muhitning holat oʻzgarishlaridir. Toʻlqinlarning tarqalish jarayonida energiya fazoning bir nuqtasidan ikkinchi nuktasiga uzatiladi, lekin zarralari koʻchmaydi. Turli xil mexanik, issiqlik, elektromagnit holat oʻzgarishlariga turli xil toʻlqinlar mos keladi.

Blender3D CircularWaveAnim
thumb
Toʻlqin tezligi v barcha yoʻnalishlarda bir xil tarqalsa, manba esa nuqtaviy boʻlsa, toʻlqin sferik boʻladi.
Manbaning tebranish fazazi 𝛚t (yaʼni f0=0) boʻladi. U holda, toʻlqin sirtidagi r radiusda faza quyidagiga teng boʻladi: ω(t-r/v).
Toʻlqin muhit tomonidan soʻrilmasa, doimiy boʻlmasa, tebranish amplitudasi 1/r qonun boʻyicha kamayib boradi. Oʻz navbatida sferik toʻlqin tenglamasi:
ε=A/r cos⁡ω(t-r/v) yoki ε= A/r cos⁡(ωt-kr)
bu yerda A manbadan birlik masofa uzoqlikdagi amplituda. Yuqoridagi tenglama r ning kichik qiymatlarida qoʻllanilmaydi, r—>0 amplituda cheksizlikga intiladi.

 

Vinogradova M. B., Rudenko O. V., Landsberg.
Abduvosi Yusupov

Abduvosi Yusupov (1904-yilda tugʻilgan — 1938-yil 4-oktyabrda vafot etgan) — Namangan uyezd-shahar militsiyasida ish yurituvchi, soʻngra shu tashkilotning axborot boʻlimi mudiri. Namanganda savodsizlikni tugatish favqulodda komissiyasining mudiri. Namangan shahridagi 3-son Yog‘ zavodi direktorining yordamchisi. Yangiqo‘rg‘ondagi MTS direktori o‘rinbosari. Namangan shahri prokurori. Namangan, Oyim, Baliqchi tumanlari partiya komitetlari va ijroiya komitetlari aʼzosi.

 Taʼlimi 
1918—1920-yillar oraligʻida Namangan shahridagi 4-sonli Sovet rus maktabida 2 yil taʼlim olgan, 1924-yildan 1925-yilgacha Toshkentdagi savodsizlikni tugatish kursini tamomlagan.

 Faoliyati 
1918—1920-yillarda Namangan uyezd-shahar milisiyasida ish yurituvchi sifatida faoliyat yuritgan. 1920—1922-yillar oraligʻida uyezd-shahar milisiyasining tashkiliy axborot bo‘limi mudiri, 1923—1924-yillarda esa Namanganda savodsizlikni tugatish favqulodda komissiyasining mudiri boʻlib ishlaydi.
1925-yildan to 1927-yilgacha Namangan shahridagi 3-son Yog‘ zavodi direktori yordamchisi;
1927—1928-yillari siyosiy maorif mudiri;
1928—1930-yillari tuman paxta soyuzi idorasi raisining o‘rinbosari;
1930—1933-yillari Namangan shahri partiya komitetida instruktor va tashkiliy bo‘lim mudiri o‘rinbosari;
1934-yil Oyim tumanida partiya komiteti tashkiliy bo‘lim mudiri;
1934—1935-yillari Baliqchi tumanida partiya komiteti sekretarining o‘rinbosari;
1935-yilda Yangiqo‘rg‘ondagi MTS direktori o‘rinbosari, 1935-yil 15-martdan Namangan shahri yer bo‘limi mudiri;
1936-yilning 19-iyunidan boshlab Namangan shahri prokurori lavozimida, 1931-yildan 1936-yilgacha Namangan, Oyim, Baliqchi tumanlarida partiya komitetlari va ijroiya komitetlariga aʼzo bo‘lib saylangan. Rus va o‘zbek tillarini bilgan.

 Vafoti 
Abduvosi Yusupov 1938-yil 5-okyatbrdagi SSSR Oliy sudi harbiy hamjamiyati sayyor sessiyasining yig‘ilishida otishga hukm qilindi va hukm o‘sha kuni otib tashlandi.

 
 
 

Turkum:Sovet davri qatagʻon qurbonlari
Turkum:Oʻzbekiston SSR kishilari
Turkum:Turkiston ASSR
Shohjahon Abdullayev

Shohjahon Abdullayev Qahramonjon oʻgʻli (2002-yil 17 iyun, Andijon, Andijon viloyati, Oʻzbekiston) — oʻzbek havaskor va professional bokschisi, yengil, birinchi ogʻir va ogʻir vazn toifalarida ringga tushadi. O‘zbekiston terma jamoasi aʼzosi, O‘zbekiston chempioni (2022), yoshlar o‘rtasidagi jahon chempionati bronza medali sovrindori (2021), yoshlar o‘rtasida Osiyo chempioni (2019), jahon chempionati (2021) ishtirokchisi.

 Hayoti 
Shohjaxon Abdullayev 2002-yil 17-iyunda Oʻzbekistonning Andijon viloyati Andijon shahrida tugʻilgan.

 Havaskorlik faoliyati 

 2019—2020-yillar 
2019-yilning noyabr oyida Ulan-Batorda (Mo‘g‘uliston) 81 kg vazn toifasida yoshlar o‘rtasida Osiyo chempioni bo‘ldi, finalda xitoylik Xalimulati Rehemandani mag‘lub etdi.

2020-yilda COVID-19 koronavirus pandemiyasi boshlandi, Oʻzbekistonda va butun Osiyoda kuchga kirgan qattiq rejimli koronavirus karantini esa raqobat amaliyotining pasayishiga olib keldi.

 2021—2022-yillar 
2021-yilning aprel oyida Kielceda (Polsha) 81 kg gacha boʻlgan vazn toifasida bronza medali sovrindori bo‘ldi, yarim finalda chernogoriyalik bokschi yutqazdi.

2021-yil oktyabr oyi oxirida Belgradda (Serbiya) jahon chempionatida 86 kg vazn toifasida ishtirok etdi. Musobaqaning 1/16 finalida muddatidan oldin 2-raundda belgiyalik bokschi Viktor Shelstratga yutqazdi va yakunda 2021-yilgi jahon chempionatining bronza medali sovrindoriga aylandi.

2022-yilning noyabr oyida Ammanda (Iordaniya) boʻlib oʻtgan Osiyo chempionatida 86 kg vazn toifasida ishtirok etib, chorak finalda hakamlarning ikkiga boʻlingan qarori bilan (hisob: 2:3) iordaniyalik tajribali Odai Riyad Al-Hindaviga yutqazib qoʻyadi. Natijada u 2022-yilgi Osiyo chempionatining kumush medali sohibiga aylandi.

Bokdchi 2022-yilning dekabr oyida 86 kg vazn toifasida finalda Temurxon Sobirovni mag‘lub etib, O‘zbekiston chempioni bo‘ldi.

 2023-yil 
Shohjahon 2023-yil fevral oyi 86 kg vazn toifasida gʻoliblikka erishdi. Sofiya (Bolgariya) shahrida bo‘lib o‘tgan musobaqada bokschi yarim finalda gruziyalik tajribali Giorgi Kushitashvilini, finalda esa italiyalik mag‘lub etdi.

 Professional faoliyati 
2022-yil 6-avgustda Yekaterinburgda (Rossiya) professional ringdagi debyutini oʻtkazdi. Og‘ir vazn toifasida (90,72 kg dan yuqori) 4 raundlik jangda tajribali rus-germaniyalik Skobenkoga (5:12) yutqazdi. 4-raundda Abdullayev nokdaunga uchradi.

 Professional jangi statistikasi 

1 jang, 0 gʻalaba (0 nokaut), 1 magʻlubiyat. Jang Natija Jang sanasi Raqib Jang joyi davralar, vaqt Qoʻshimcha 1 0-1 2022-yil 6-avgust German Skobenko (5-12-2) UD4 

 

 
  — Sports.kz saytidagi yangiliklarda
 
 Shokhjakhon Abdullaev — Tapology.com saytidagi profili

Turkum:Oʻzbekiston bokschilari
Turkum:Andijonda tugʻilganlar
Turkum:Yashayotgan insonlar
Turkum:2002-yilda tugʻilganlar
Turkum:17-iyunda tugʻilganlar
Turkum:Alifbo boʻyicha sportchilar
Sabriye Bekirova

Sabriye Iskanderovna Bekirova (1965-yil 7-may; Andijon, Oʻzbekiston) – rossiyalik dirijyor, Shimoliy Osetiya-Alaniya Respublikasida xizmat koʻrsatgan artist (2010).

 Hayoti va ijodi 
Sabriya 1965-yil 7-may Andijonda, deportatsiya qilingan qrim tatarlari Iskander va Xatija Bekirovlar oilasida tugʻilgan. Ikki yoshida ota-onasi va opa-singillari bilan Novorossiyskga koʻchib oʻtadi. Novorossiysk musiqa kollejida oʻqituvchi Mixail Tokarev bilan birga oʻqiydi.

1990-yilda Sankt-Peterburg konservatoriyasini professor E. A. Komarovadan skripka, professorlar I. A. Musin va Yu. X. Temirkanovlardan opera va simfoniya dirijyorligi boʻyicha tahsil olgan. 1996—1998-yillarda Kareliya davlat filarmoniyasining mehmon dirijyori. 2000—2002-yillarda Sankt-Peterburg operasida dirijyorlik qilgan. 2004—2007-yillarda Sankt-Peterburg simfonik xalq va klassik musiqa orkestri dirijyori. 2005-yildan Sankt-Peterburg davlat madaniyat va sanʼat universitetida dirijyorlik fanidan dars beradi. 2008-yildan 2011-yilgacha —Shimoliy Osetiya-Alaniya Respublikasi, Vladikavkaz shahri, Milliy davlat opera va balet teatrining bosh dirijyori. 2014-yildan Boshqirdiston Respublikasi Milliy simfonik orkestrining mehmon dirijyori. Ushbu teatr haqida quyidagi fikrlarni bildirib oʻtgan: Orkestrda – ajoyib, sezgir, professional musiqachilar ishlaydi. Sizning orkestringiz katta imkoniyatlarga ega. Boshqirdiston Respublikasi uchun bu shunchaki xazina, tashrif qogʻozi.

Oʻylaymanki, respublikadagi bunday jamoalar rahbariyat tomonidan kuchli qoʻllab-quvvatlanishi, „hammadan ustun boʻlishi“, jumladan, moliyalashtirish borasida ham oldinda boʻlishi lozim.2015-yildan beri u Tuluza Tasviriy sanʼat institutida orkestr dirijyorligi boʻyicha professor boʻlib ishlaydi, Tuluza Kapitoliy milliy simfonik orkestri va Belistokdagi Podlaski opera va filarmonik simfonik orkestri bilan hamkorlik qiladi. Shuningdek, 2016-yilda sobiq turmush oʻrtogʻi Tugan Soʻxiyev tomonidan tashkil etilgan Xalqaro orkestr dirijyorlik akademiyasining professori.

 

 
 Sabriye Bekirovaning rasmiy sayti
 Sankt-Peterburg filarmoniyasi veb-saytidagi sahifa
 https://web.archive.org/web/20160306233535/http://osradio.ru/culture/12538-vladikavkazskaja-vesna-nachalas-s-poceluja-chanity.html

Turkum:Yashayotgan insonlar
Turkum:Alifbo boʻyicha musiqachilar
Turkum:Rossiyalik qoʻshiqchilar
Abbosxoʻja Boboxoʻjayev

Abbosxoʻja Boboxoʻjayev (1904-yilda tugʻilgan — 1938-yil 8-oktyabrda vafot etgan) — Toshkent shahrida qishloq xo‘jaligi ishchilari okrugi uyushmasi raisining o‘rinbosari. O‘rta Chirchiq tumani ijroiya komiteti raisi o‘rinbosari. Piskent tumani partiyasi komitetining 1-mas’ul kotibi. Oʻzbekiston SSRdagi siyosiy faol shaxslardan biri. Bir qancha hukumat lavozimlarida faoliyat yuritgan.

 Hayoti va taʼlimi 
Abbosxoʻja Boboxoʻjayev 1904-yil Fargʻona viloyati Qoʻqon shahrida ishchi oilasida tavallud topgan. Millati — oʻzbek. Maʼlumoti — quyi. 1925-yildan 1929-yilgacha Toshkent shahrida joylashgan V. Lenin nomidagi O‘rta Osiyo harbiy maktabining artilleriya bo‘limida tahsil olgan. da rafiqasi, ikki yarim yashar o‘g‘li, shuningdek, 72 yoshdagi otasi va 54 yoshdagi onasi borligi, yashash manzili — Piskent tumani, Lenin ko‘chasi, deb qayd qilingan. Abbosxo‘ja Boboxo‘jayev 1938-yil 8-oktyabrdagi SSSR Oliy harbiy sudi hamjamiyati sayyor sessiyasining yig‘ilishida otishga hukm etilgan va hukm o‘sha kuning oʻzidayoq ijro etilgan.

 Faoliyati 
1921—1922-yillari Qo‘qon shahrida harbiy etikdo‘z. 1922—1923-yillarda esa Qo‘qondagi Markaz uyushmasida huddi shu kasb egasi sifatida xizmat qilgan. Abbosxoʻja Boboxoʻjayev 1924—1925-yillar oraligʻida mehnatni muhofaza qilish ustaxonasida poyabzal taʼmirlovchi bo‘lib ishlagan. 1929-yil avgust oyidan 1930-yil fevral oyigacha Toshkent shahri qishloq xo‘jalik ishchilari okrug uyushmasi raisi o‘rinbosari lavozimida, 1930-yilning fevralidan 1930-yilning dekabr oyigacha O‘rta Chirchiq tumani ijroiya komiteti raisi o‘rinbosari lavozimlarida faoliyat olib borgan. 1931-yil yanvar oyidan boshlab, 1932-yil oktyabrgacha Xatirchi tumani (Navoiy viloyati) partiya komitetining mas’ul kotibi, shu yilining oktyabrdan Piskent tumani partiya komitetining 1-mas’ul kotibi bo‘lib xizmat qilgan. 1937-yil 13-sentyabr sanasida oʻz vazifasidan ozod etilgan.
1932-yilda O‘zKompartiya Markaziy Komiteti mablag‘larni safarbar qilish rejasini bajarmaganligi sababli unga xayfsan eʼlon qilingan.

 
 
 

Turkum:Sovet davri qatagʻon qurbonlari
Turkum:Oʻzbekiston SSR kishilari
Turkum:Turkiston ASSR
Buger - Lambert - Ber qonuni

Buger-Lambert-Ber qonuni (shuningdek, oddiygina Buger qonuni) fizik qonun boʻlib, u yutuvchi muhitda tarqalayotgan parallel monoxromatik yorugʻlik nurlarining kuchsizlanishini belgilaydi.

Qonun quyidagi formula bilan ifodalanadi:

 ,

bu yerda qalinligi boʻlgan materiya qatlamidan oʻtadigan yorugʻlikning intensivligi ,  — moddaga kiradigan yorugʻlik intensivligi, yutilish indeksidir (oʻlchovsiz yutilish indeksi bilan adashtirmaslik kerak bilan bogʻliq formula , bu yerda  — toʻlqin uzunligi) .

Yutilish koʻrsatkichi moddaning xususiyatlari bilan belgilanadi va umuman olganda yutilayotgan yorugʻlikning toʻlqin uzunligiga bogʻliq. Ushbu bogʻliqlik moddaning yutilish spektri deb ataladi.

 Qonunning kashf etilishi tarixi 
Buger-Lambert-Ber qonuni 1729-yilda fransuz olimi Pyer Buger tomonidan eksperimental ravishda ochilgan, 1760-yilda nemis olimi I. G. Lambert tomonidan batafsil oʻrganilgan va kontsentratsiyaga nisbatan 1852-yilda nemis olimi A.Ber tomonidan eksperimental tekshirilgan. .

 Eritmalar tomonidan yorugʻlikni yutish 
Yorugʻlikni yutmaydigan erituvchilardagi yutuvchi moddalar eritmalari uchun yutilish koʻrsatkichi quyidagicha yozilishi mumkin

 ,

 bu yerda  — yutuvchi erigan modda molekulasining toʻlqin uzunligi λ boʻlgan yorugʻlik bilan oʻzaro taʼsirini tavsiflovchi koeffitsient ; erigan moddaning konsentratsiyasi, mol/l.

Buni daʼvo qilish ga bogʻliq emas, A .Ber qonuni deb ataladi. (Karl Baerning daryo vodiylarining assimetriya qonuni bilan adashtirmaslik kerak). Bu qonun molekulaning yorugʻlikni yutish qobiliyatiga eritmadagi bir moddaning atrofdagi boshqa molekulalari taʼsir qilmaydi, deb taxmin qiladi. Biroq, ushbu qonundan koʻplab ogʻishlar kuzatilib turiladi, ayniqsa, ning katta qiymatlarida .

 Eslatmalar 
 Mohiyati haqida qisqacha 
 

 
 Landsberg „Optika“

Turkum:Optika
Turkum:Fotometriya
Karim Zarifov

Karim Zarifov (1897-yil 15-iyunda tugʻilgan — 1938-yil 9-oktyabrda vafot etgan) — Qoʻqon okrug kommiteti partiya tashkiloti aʼzosi, Yuqori Dargʻom tumani Ijroiya kommiteti raisi oʻrinbosari. Qoʻqon shahar militsiyasi boshligʻi. „Qoʻshchi“ soyuzi tashkiliy boʻlim mudiri. Fargʻona viloyati jinoiy-qidiruv boʻlimi boshligʻi.

 Hayoti 
1897-yil 15-iyunda Namangan viloyati Namangan shahrida dehqon oilasida tavallud topgan. da faqat ayoli borligi, yashash manzili — Buxoro shahri, Guzor Ozod ko‘chasi, 385-uy ekani qayd etilgan.
Karim Zarifov 1938-yil 9-oktyabrdagi SSSR Oliy harbiy sudi kollegiyasi sayyor sessiyasining yig‘ilishida otuvga mahkum etilgan va hukm o‘sha kunning oʻzidayoq ijro etilgan.

 Faoliyati 
1915-yildan boshlab bog‘dorchilik bo‘yicha ishlay boshladi, bundan bir yil o‘tgach, Namangan shahri bog‘boni yordamchisi qilib tayinlandi. 1920-yilda Oktyabr inqilobidan so‘ng Namangan uyezd-shahri bog‘boni bo‘lib xizmat qilgan. 1924-yil 21-avgustda Qo‘qonda partiyaga qabul qilingan. Soʻng Yuqori Darg‘om tumani Ijroiya Komiteti raisi o‘rinbosari vazifasida ish boshlagan. Keyinchalik Qo‘qon shahar militsiyasi boshlig‘i sifatida faoliyat yuritgan. 6 oydan oʻtgach uyezd „Qo‘shchi“ soyuzi tashkiliy bo‘lim mudiri lavozimida xizmat qilgan. Keyin esa, 1923-yilgacha partiya tashkilotchisi bo‘lib ish yuritgan.

K. Zarifov 1924-yili viloyati partiya komiteti tomonidan viloyat jinoiy-qidiruvning faol qismi boshlig‘i etib tayinlandi. Bu lavozimda bir yil faoliyat yuritgandan so‘ng o‘sha tashkilotning oʻzida maxfiy-operativ qism boshligʻi lavozimida ish boshladi. 1925-yili viloyat partiya komiteti qarori bilan viloyat jinoiy-qidiruv bo‘limi boshlig‘i sifatida ishlay boshladi. Ushbu lavozimda 1926—1927-yilgacha ishladi va qayta tashkil etish o‘tkazilishi munosabati bilan Andijon okrugi jinoiy-qidiruv boshlig‘i bo‘ldi. Bu lavozimda 1928-yilgacha faoliyat ko‘rsatdi. Shundan so‘ng 1929-yilning boshlarida Qo‘qon okrug partiya komiteti va O‘zSSR NKVD roziligi asosida yana Qo‘qon okrugi maʼmuriy bo‘limi militsiya va qidiruv boshlig‘i etib tayinlandi.

1929-yil dekabrda Samarqand shahriga kelishi bilan 1-son zavod boshqarmasida 6 oy boshliq sifatida faoliyat olib bordi. Samarqand okrug partiya komiteti qaroriga binoan uni Ikromov tumani yer bo‘limida mudir boʻlib, keyinroq Samarqand okrug partiya komiteti va okrug ijroiya komiteti Ikromov tumani raisi o‘rinbosari boʻlib xizmat qildi. Biroz vaqt oʻtgach, yana o‘sha tashkilotlar qaroriga muvofiq Yuqori Darg‘om tumani ijroiya komiteti raisi o‘rinbosari lavozimida ish yuritdi.

Karim Zarifov 1931—1935-yillarda yangi Urganch shahrida Xorazm okrugi militsiya boshlig‘i, 1935—1937-yillarda Buxoro shahrida okrug militsiya sektor boshlig‘i sifatida xizmat qilgan.
1924-, 1925-, 1926-, 1934-yillari jinoyatchilarga qarshi faol kurash olib borgani uchun Faxriy yorliqlar va qurollar bilan taqdirlangan.

 
 
 

Turkum:Sovet davri qatagʻon qurbonlari
Turkum:Oʻzbekiston Kompartiyasi Qoʻqon shahar qoʻmitasi a’zolari
Turkum:Turkiston ASSR
Futbol boʻyicha 2023-yilgi MOFA millatlar kubogida jamoalar tarkibi

Quyida 10—20-iyun kunlari (Toshkent, Oʻzbekiston) va (Bishkek, Qirgʻiziston) shaharlarida boʻlib oʻtadigan CAFA Nations Cup 2023 musobaqasida ishtirok etuvchi har bir davlat uchun terma jamoalar roʻyxati keltirilgan. Har bir davlat 23 nafar futbolchi, shu jumladan 3 nafar darvozabondan iborat yakuniy tarkibni taqdim etishi kerak edi.

 Afgʻoniston 
Bosh murabbiy: Abdulloh al Mutairi

 

 Eron 
Bosh murabbiy: Amir Ghalenoei

 Qirgʻiziston Respublikasi 
Bosh murabbiy: Shtefan Tarkovich

 Ummon 
Bosh murabbiy: Branko Ivankovich 

 Tojikiston 
Bosh murabbiy: Petar Segart 

 Turkmaniston 
Bosh murabbiy: Mergen Orazov 

 

 Oʻzbekiston 
Bosh murabbiy: Srecko Katanec 

 

 

 

Turkum:MOFA Millatlar Kubogi

 

 The-cafa.com
Bahodirjon Sultonov

Bahodirjon Sooltonov (1985-yil 15-yanvar, Andijon) – oʻzbekistonlik bokschi, yengil vazn toifasida (54kg) 2004-yilgi Yozgi Olimpiya oʻyinlarida qatnashib bronza medalini qoʻlga kiritgan.

 Karyerasi 
2003-yilda Gennadiy Kovalevga yutqazib, yengil vazn toifasida bronza medalini qoʻlga kiritgan. 2004-yili Filippinning Puerto Princesa shahrida havaskor boks boʻyicha oʻtkazilgan Osiyo chempionatida oltin medalni qoʻlga kiritib, Afina oʻyinlariga yoʻllanma olgan. Finalda qirgʻizistonlik Aybek Abdumomunovni magʻlub etgan.

Sultonov 2006-yilda Dohada boʻlib oʻtgan Osiyo oʻyinlarida yarim finalda Olimpiada kumush medali sovrindori Kim Song Guk va Zalkar Bakirovni magʻlub etib, yengil vazn toifasida oltin medalni qoʻlga kiritgan.

2007-yilgi jahon chempionatida rossiyalik Albert Selimovdan magʻlub boʻlgan.

 Olimpiada natijalari 2004-yil 
2004-yil (oʻrta vaznda)

Andrzej Liczikga (Polsha) RSC 2 (1:28) hisobida magʻlub boʻldi.

Andrew Koonerni (Kanada) 44-32 hisobida magʻlub etdi

Gillermo Rigondeaux Ortisga (Kuba) 13-27 hisobida magʻlub boʻldi.

 Olimpiada natijalari 2008-yil 

Anthresh Lalit Lakrani (Hindiston) 9-5 hisobida magʻlub etdi

Vasyl Lomachenkoga (Ukraina) 1-13 hisobida magʻlub boʻldi

 Havaskorlar oʻrtasidagi jahon chempionati natijalari 
2003-yil (oʻrta vaznda)

Ibrohim Aydoganni (Turkiya) magʻlub etdi RSCO 2

Waldemar Cucereanu (Ruminiya) 21-10 hisobida magʻlub boʻldi

Han Sung Moonni (Janubiy Koreya) 37-19 hisobida magʻlub etdi

Gennady Kovalevga (Rossiya) 15-21 hisobida magʻlub boʻldi (uchinchi oʻrin)

2005-yil (oʻrta vaznda)

Mirzhan Rahimjonovni (Qozogʻiston) 26-18 hisobida magʻlub etdi

Zsolt Bedakdan (Vengriya) 41-23 hisobida magʻlub boʻldi

Kim Won-Gukni (Shimoliy Koreya) 36-19 hisobida magʻlub etdi

Gilermo Rigondoga (Kuba) RSCOga magʻlub boʻldi

2007-yil (yengil vaznda)

Jesús Cuéllarga (Argentina) 31-13 hisobida magʻlub boʻldi

Han Song-Ryong (Shimoliy Koreya) 31-8 hisobida magʻlub etdi

Albert Selimovga (Rossiya) 9-24 hisobida magʻlub boʻldi

 

 

 2003 yilgi jahon natijalari
 Osiyo oʻyinlari

Turkum:Yashayotgan insonlar
Turkum:1985-yilda tugʻilganlar
Turkum:Oʻzbekistonning Olimpiada oʻyinlarida bronza medali olgan sportchilari
Turkum:Oʻzbekiston bokschilari
Turkum:Alifbo boʻyicha bokschilar
Turkum:Boks boʻyicha Osiyo Chempionlari
Sayyid Muhyiddin maxdum madrasasi

Sayyid Muhyiddin maxdum nomidagi oʻrta maxsus islom taʼlim muassasasi (Sayyid Muhyiddin maxdum madrasasi) — Oʻzbekistonning Andijon viloyatida (aslida madrasa) faoliyat yuritayotgan yagona va qonuniy islom taʼlim muassasasi. Andijon shahridan 20 km gʻarbda, Oltinkoʻl tumanining Jalabek qishlogʻida joylashgan. Oʻzbekiston musulmonlari diniy boshqarmasiga boʻysunuvchi davlat taʼlim muassasasi. Fargʻona vodiysidagi eng yirik islom taʼlim muassasalaridan biri.

 Qurilishi 
Sayyid Muhyiddin maxdum oʻrta maxsus islom taʼlim muassasasi Oʻzbekiston mustaqillikka erishganidan soʻng, 1992-yilda tashkil etilgan. U 1874-yilda tug‘ilgan, odilligi bilan tanilgan, taniqli andijonlik qozi va faqih, o‘sha paytda Andijondagi eng yirik masjidida bosh mudarris bo‘lib ishlagan Sayyid Muhyiddin Maxdum nomi bilan atalgan. Ish boshlangan vaqtda taʼlim muassasasi 18 xonali qurilishi tugallanmagan binoda vaqtincha faoliyat ko‘rsatgan. Ko‘p o‘tmay, mahalliy aholi tomonidan davlat ko‘magida taʼlim muassasasining kichik binosi qisqa muddatda qurib bitkazildi. 1996-yilda taʼlim muassasasining 26 xonadan iborat ikki qavatli yangi binosi qurilishi yakunlandi. 2001-yilda taʼlim muassasasining uch qavatli zamonaviy binosi qurilishi boshlanib, 2003-yilda qurib bitkazildi. Bino sharq va islom arxitekturasi elementlari bilan qurilgan, zamonaviy infratuzilmaga ega, kompyuter sinflari, lingafon, kimyo va biologiya sinflari, bayramlar zali va zamonaviy yotoqxona, katta ovqat xonasi mavjud. 2004-yilda yordamchi bino qurilgan.

 Faoliyati 
Taʼlim muassasasi boy islomiy va dunyoviy kutubxonaga ega bo‘lib, uning fondida 14 mingdan ortiq kitob va boshqa bosma nashrlar, shuningdek, internet tarmog‘iga ulangan axborot markazi mavjud. Taʼlim muassasasida kichik masjid faoliyat ko‘rsatmoqda. Islom taʼlimi, xususan, hadis, tafsir, fiqh, tajvid va boshqa islomiy fanlarni oʻrganishni oʻz ichiga oladi. Toʻliq islom taʼlimidan tashqari, matematika, fizika, biologiya, kimyo, informatika, oʻzbek tili, arab tili (majburiy), ingliz tili (chet tili sifatida), rus tili (chet tili sifatida), jismoniy madaniyat (futbol, basketbol, voleybol, ogʻir atletika, stol tennisi, yugurish). Taʼlim muassasasida arab tilini qo‘shimcha o‘rganish, alohida islom fanlari bo‘yicha to‘garaklar, hunarmandchilik (sartaroshlik, duradgorlik, elektromontyor, chilangar) to‘garaklari mavjud. Ushbu taʼlim muassasasida talabalar to‘rt yil tahsil oladi.

2017-yilning mart oyi holatiga ko‘ra, mazkur taʼlim muassasasini 800 nafardan ortiq talaba tamomlagan bo‘lib, ular bugungi kunda mamlakatimizning turli taʼlim (jumladan, islomiy) muassasalarida, masjid va madrasalarda turli lavozimlarda (mulla, imom-xatib, muhaddis, noib) o‘qituvchi va mudarrislik qilmoqda. Ayrim talabalar ushbu taʼlim muassasasini tamomlab, oliy islomiy taʼlimni Toshkent islom instituti yoki O‘zbekiston xalqaro islom akademiyasida, baʼzilari esa xorijda, xususan, Qohiradagi Al-Azhar universitetida o‘qishni davom ettirmoqda.

 

 
 
 
 
 
Turkum:Andijon madrasalari
Turkum:Andijon
„Yodgorlik“ ipakchilik fabrikasi

{
 "type": "FeatureCollection",
 "features": 
 {
 "type": "Feature",
 "properties": {
 "marker-color": "#000000",
 "marker-size": "medium",
 "marker-symbol": "hotel"
 },
 "geometry": {
 "type": "Point",
 "coordinates": 
 71.71782398105867,
 40.47655959404292 
 
 }
 }
 
} 
„Yodgorlik“ ipakchilik fabrikasi — dastlab 1924-yili Margʻilon shahrida artel shaklida tashkil etilgan ipak mahsulotlari ishlab chiqarishga ixtisoslashgan fabrika. Fabrika keyinchalik „Xon atlas“ nomi bilan ipak mahsulotlari ishlab chiqarish ishlarini davom ettirgan. Avval boshda artel oʻlaroq faoliyat koʻrsatib, 1981-yilda yirik korxonaga aylangan. Korxona, shuningdek, 1991-yili UNESCO tashkiloti tomonidan turizm yo‘nalishida qoʻshgan hissasi sabab xalqaro eʼtirofga sazovor boʻlgan. Germaniyaning Das Erste telekanali bu korxona misolida ayollarning ijtimoiy-siyosiy va ijtimoiy-iqtisodiy huquqlari borasida maxsus lavha tayyorlagan.

 Tarixi 
Oʻzbekiston SSR tashkil etilgandan soʻng unda faoliyat boshlagan yangi hukumat tomonidan olib borilgan dastlabki ishlardan biri hunarmandchilik kooperatsiyalari (artellar)ning tashkil etilishi boʻlgan. Shunday artellardan biri Margʻilon shahrida 1924-yilda tashkil etilgan ipakchilik arteli edi. Ushbu artel negizida 1971-yilga kelib korxona bunyod etilgan.

90-yillarda eng birinchilardan boʻlib „Yodgorlik“ ipakchilik fabrikasi xususiylashtirila boshlangan. Fabrikaning bugungi kundagi rahbari Aʼzamxon Abdullayev bu jarayonlar haqida quyidagi fikrlarni aytib oʻtgan:

2000-yillarga kelib Korxona toʻliq xususiylashtirilgan va „Yodgorlik“ MCHJga aylantirilgan. 2019-yil maʼlumotlariga koʻra fabrikada ishlab chiqilgan mahsulotlarning 70% Xitoyga eksport qilib kelingan. 2021-yilda ishlab chiqilgan ish dasturiga koʻra xorijlik hamkorlar ko‘magida 2022-yili Tojikiston hamda Qirg‘izistonning Oʻsh, Soʻg‘d viloyatlari, shuningdek, Farg‘ona, Namangan va Andijon viloyatlaridan kelgan qatnashchilar ishtirokida „Fergana Valley“ festivalini o‘tkazish reja qilingan. 2023-yilda esa Moda haftaliklari oʻtkazish belgilangan.

Turkum:Shirkatlar
Turkum:Fabrikalar
Turkum:Ipakchilik
Turkum:Margʻilondagi fabrikalar
Dadaxon Egamberdiyev

Dadaxon Egamberdiyev (1901-yil tugʻilgan — 1938-yil 10-oktyabrda vafot etgan) — Namangan shahar militsiyasi siyosiy rahbari. Sovxoz va MTS kasaba soyuzi aʼzosi. Namangan va Andijon shahri „Qo‘shchi“ soyuzi raisi. Yangiqo‘rg‘on tumani ijroiya komiteti raisi. Pop tumanidagi Bauman paxtachilik sovxozi direktori. O‘zSSR Markaziy ijroiya Komiteti tomonidan Faxriy yorliqlari sovrindori.

 Hayoti va taʼlimi 
Dadaxon Egamberdiyev 1901-yilda Namangan viloyatining Qizilchori qishlog‘ida hunarmand-etikdo‘z oilasida tavallud topgan. Millati — o‘zbek. 1938-yil 10-oktyabrdagi SSSR Oliy sudi Harbiy kollegiyasi sayyor sessiyasining Toshkentdagi yig‘ilishida D. Egamberdiyev otuvga hukm qilingan va oʻsha kuniyoq otib tashlangan. 1926-yil fevralidan KPSS partiya aʼzosi. Partiya bileti raqami — 1368992.

Maʼlumoti — quyi. 1911—1913-yillari Namangan shahridagi 1-bosqichli maktabda tahsil olgan.

 Faoliyati 
1913—1916-yillari Namangan shahrida to‘quvchilik qilgan. 1916-yili mardikorlikka olib ketilgan. Soʻngra Ukrainaning Xernov shahrida joylashgan elektr zavodida ishchi, 1918—1920-yillarda Namangan shahrida ishchi va to‘quvchi sifatida xizmat qilgan . 1920—1922-yillar oraligʻida oziq-ovqat otryadida starshina;
1922—1923 yillarda Namangan shahar militsiyasida siyosiy rahbar;
1923-yildan 1925-yilgacha komsomol sekretari o‘rinbosari; 1925—1927-yillarda Namangan shahrida, 1928-yildan 1930-yilgacha boʻlgan muddatda Andijon okrugida „Qo‘shchi“ soyuzi raisi; 1927—1928-yillarda Yangiqo‘rg‘on tumani ijroiya komiteti raisi; 1930—1937 yillarda Pop tumanidagi Bauman nomidagi paxtachilik sovxozi direktori lavozimida oʻz faoliyatini olib borgan. 1932-yil paxta hosildorligini ko‘targani uchun O‘zSSR Markaziy ijroiya Komiteti tomonidan Faxriy yorliq bilan mukofotlangan.
1937-yilgacha Pop tumani partiya komiteti plenumi aʼzosi bo‘lib ish yuritgan.

 
 
 

Turkum:Sovet davri qatagʻon qurbonlari
Turkum:Oʻzbekiston SSR
Turkum:Turkiston ASSR
Kichik Tagob qabristoni

Kichik Tagob qabristoni — Oʻzbekiston Respublikasining Fargʻona viloyatiga qarashli qabriston. Oʻzbekiston tumani tarkibiga kiradi. Oʻzbekiston tumani Kichik Tagob mahallasida joylashgan. 2023-yil 26-yanvarda Oʻzbekiston tumani geografik obyektlarning inventarizatsiyasi maʼlumotlari bazasiga kiritilgan. Reestrdagi kodi: APU:917382.
 

Turkum:Oʻzbekiston tumani
Turkum:Oʻzbekiston qabristonlari
Sharipbobo qabristoni

Sharipbobo qabristoni — Oʻzbekiston Respublikasining Fargʻona viloyatiga qarashli qabriston. Oʻzbekiston tumani tarkibiga kiradi. Oʻzbekiston tumani Kichik Tagob mahallasida joylashgan. 2023-yil 26-yanvarda Oʻzbekiston tumani geografik obyektlarning inventarizatsiyasi maʼlumotlari bazasiga kiritilgan. Reestrdagi kodi: APU:917383.
 

Turkum:Oʻzbekiston tumani
Turkum:Oʻzbekiston qabristonlari
Turkum:Fargʻona viloyatidagi diniy binolar
Toʻrtkoʻl qabristoni

Toʻrtkoʻl qabristoni — Oʻzbekiston Respublikasining Andijon viloyatiga qarashli qabriston. Izboskan tumani tarkibiga kiradi. Izboskan tumani Toʻrtkoʻl mahallasida joylashgan. 2022-yil 13-iyunda Izboskan tumani geografik obyektlarning inventarizatsiyasi maʼlumotlari bazasiga kiritilgan. Reestrdagi kodi: APU:921215.
 

Turkum:Izboskan tumani
Turkum:Oʻzbekiston qabristonlari
Qashqar qabristoni

Qashqar qabristoni — Oʻzbekiston Respublikasining Andijon viloyatiga qarashli qabriston. Shahrixon tumani tarkibiga kiradi. Shahrixon tumani Nazarmahram mahallasida joylashgan. 2022-yil 13-iyunda Shahrixon tumani geografik obyektlarning inventarizatsiyasi maʼlumotlari bazasiga kiritilgan. Reestrdagi kodi: APU:916545.
 

Turkum:Oʻzbekiston qabristonlari
Turkum:Shahrixon tumani
Naynavo qabristoni

Naynavo qabristoni — Oʻzbekiston Respublikasining Andijon viloyatiga qarashli qabriston. Shahrixon tumani tarkibiga kiradi. Shahrixon tumani Yangi Naynavo mahallasida joylashgan. 2022-yil 13-iyunda Shahrixon tumani geografik obyektlarning inventarizatsiyasi maʼlumotlari bazasiga kiritilgan. Reestrdagi kodi: APU:916527.
 

Turkum:Oʻzbekiston qabristonlari
Turkum:Shahrixon tumani
Dehqonboy Abduqayumov

Dehqonboy Abduqayumov (1893-yili tavallud topgan – 1938-yil vafot etgan) – 1928-yil 13-fevralda partiyaga aʼzo boʻlgan. 2-yogʻ zavodida formovshik, Qoʻqon shahar soveti raisi, Qoʻqon shahar kasaba sovetining raisi, Moskvada Butun Ittifoq Markaziy kasaba soyuz soveti syezdiga delegat, OʻzSSR Markaziy Ijroiya komiteti aʼzosi, Oʻzbekiston Kompartiyasi Markaziy Komiteti va Qoʻqon shahar partiya komiteti aʼzosi. 2-son yogʻ zavodida zarbdor mehnati uchun „Mehnat Bayrogʻi“ ordeni sohibi.

 Hayoti va taʼlimi 
Dehqonboy Abduqayumov 1893-yil Qoʻqon shahrida oʻrta oilada tugʻilgan. Millati oʻzbek, otasi 1920-yili vafot etgan, ijtimoiy ahvoli – ishchi. Dastlab savodsizlikni tugatish maktabida, keyin Qoʻqon shahridagi kechki kommunistik partiya siyosiy maktabida oʻqigan. Oilada 4 nafar kishi boʻlgan. Dehqonboy Abduqayumov Qoʻqon shahri, Sexyor koʻchasi, 5-uyda yashagan. Shaxsiy varaqasi 1937-yil 21-mayda toʻldirilganOʻzR PDA, 58-fond, 65-roʻyxat, 5-ish, 94-95-varaqlar.. SSSR Oliy sudi Harbiy kollegiyasi sayyor sessiyasining 1938-yil 14-oktyabrdagi yigʻilishida Dehqonboy Abduqayumov otuvga hukm etilgan, hukm oʻsha kuni ijro etilganRF FXXMA, 7-fond, 1-roʻyxat, 10-ish, 538-varaq..

 Faoliyati 
Mehnat faoliyati 1904-yili etikdoʻz ustada shogirdlikdan boshlangan, 1909-yildan 1916-yilgacha Isaqjonov ismli boy uyida ishchi boʻlib ishlagan.

1916—1933-yillarda 2-yogʻ zavodida formovshik, 1933—1934-yillarda Qoʻqon shahar soveti raisi, 1934-yil 1-aprelidan Qoʻqon shahar kasaba sovetining raisi boʻlib xizmat qilgan.

1930-yili Moskvada Butun Ittifoq Markaziy kasaba soyuz soveti s’ezdiga delegat boʻlgan, OʻzSSR Markaziy Ijroiya komitetiga aʼzo, 1933-yil Oʻzbekiston Kompartiyasi Markaziy Komitetiga, 1932,1934,1937-yillarda Qoʻqon shahar partiya komitetiga aʼzo qilib saylangan. 1932-yili OʻzSSR Markaziy Ijroiya komiteti 2-son yogʻ zavodida zarbdor mehnati uchun „Mehnat Bayrogʻi“ ordeni bilan taqdirlangan.

 

 
 

Turkum:1893-yilda tugʻilganlar
Turkum:1938-yilda vafot etganlar
Turkum:Oʻzbekiston Kompartiyasi Qoʻqon shahar qoʻmitasi a’zolari
Turkum:Oʻzbekiston SSR Markaziy Ijroiya Qoʻmitasi aʼzolari
Turkum:Turkiston ASSR
Ergash Nuriddinov

Ergash Nuriddinov (1906-yili tuvallud topgan — 1938-yil 5-oktyabrda) — Namangan shahar partiya komitetiga safiga qabul qilingan. Partiya komiteti sekretarlarini qayta tayyorlash kursida oʻqigan, Namangan kommunal kolxozda, yogʻmoy ishchilari kasaba uyushmasining aʼzosi, Namangan shahridagi 3-yogʻ zavodida yuk tashuvchi, Namangan shahridagi 32-sonli paxta zavodda presslovchi, 32-paxta zavod partiya tashkilotining sekretari va 3-yogʻ zavodi direktori.

 Hayoti va taʼlimi 
Ergash Nuriddinov 1906-yili Namanganda shahrida ishchi oilasida tugʻilgan. Oʻzbek, ijtimoiy ahvoli — xizmatchi. 1920-1923-yillari Namangan shahridagi 4 yillik boshlangʻich maktabni bitirgan, Namangan shahar kommunistik bilim yurtida 2 yil oʻqigan. SSSR da keltirilishicha ahli ayoli, otasi, onasi hamda 2 yoshlik oʻgʻli borligi, yashash manzili Namangan shahri, Labbatagin daxasi, 3-uy deb koʻrsatilganOʻzR PDA, 58-fond, 65-roʻyxat, 359-ish, 86-89-varaqlar. Oliy sudi Harbiy kollegiyasi sayyor sessiyasining 1938-yil 14-oktyabrdagi yigʻilishida Nuriddinov Ergash otuvga hukm etilgan, jazo oʻsha kuni ijro etilganRF RFXXMA, 7-fond, 1-roʻyxat, 10-ish, 539-varaq. .

 Faoliyati 
1927-yildan yogʻmoy ishchilari kasaba uyushmasining aʼzosi boʻlgan. 1930-yili Namangan shahar partiya komitetida partiya safiga qabul qilingan.

1936-yili 1-dekabridan 1937-yil 28-fevraligacha partiya komiteti sekretarlarini qayta tayyorlash kursida oʻqigan. 1937-yil 13-fevralda toʻlgʻizgan xodimlarni hisobga olish boʻyicha shaxsiy varaqasida uning mehnat faoliyati aks ettirilgan.

1923-yildan 1925-yilgacha Namangan kommunal kolxozda, 1925-1926-yillari Namangan shahridagi 3-yogʻ zavodida yuk tashuvchi, 1926-1933-yillari Namangan shahridagi 32-sonli paxta zavodda presslovchi lavozimda faoliyat yuritgan.

1933-yildan 1935-yilgacha 32-paxta zavod partiya tashkilotining sekretari, 1935-1937-yilgacha 3-yogʻ zavodi direktori boʻlish ishlagan. 1929-1934 yillardagi partiya tozalovidan hech qanday eʼtirozlarsiz oʻtgan.

 

 Shamsutdinov, Rustambek. O‘zbekistonda sovetlarning qatag‘on siyosati va uning oqibatlari. Toshkent: „SHARQ“ NASHRIYOT-MATBAA AKSIYADORLIK KOMPANIYASI, 2012 — 432 bet. ISBN 978-9943-00-481-8.

 

Turkum:Oʻzbekiston Kompartiyasi Namangan shahar qoʻmitasi a’zolari
Aaron Kolen

Aaron Abramovich Kolen (1893-yil, Qoʻqon, Fargʻona viloyati — 1978-yil, Moskva) — sovet oftalmologi va oʻqituvchisi. Sibir oftalmologlar maktabining asoschisi. Novosibirsk tibbiyot institutida oftalmologiya kafedrasining birinchi mudiri (1937—1943 va 1951—1966). Helmholtz nomidagi Moskva koʻz kasalliklari ilmiy-tadqiqot instituti direktori (1944—1951).

 Tarjimai holi 
1893-yil yilda Fargʻona viloyati Qoʻqon shahrida yahudiy oilasida tugʻilgan.

1918-yilda Qozon universitetining tibbiyot fakultetini tamomlagan.

1922-yildan Gatchina poliklinikasida oftalmolog boʻlib ishlagan.

1924-yildan assistent, 1928-yildan esa Davlat tibbiyot bilimlari instituti (hozirgi I. I. Mechnikov nomidagi Sankt-Peterburg davlat tibbiyot akademiyasi) Koʻz kasalliklari kafedrasi privatdotsenti.

1929-yildan Tomsk shifokorlar malakasini oshirish institutida oftalmologiya kafedrasi mudiri. 1937-yildan bir vaqtning oʻzida Novosibirsk tibbiyot universitetining oftalmologiya kafedrasi mudiri. 1943-yildan NSMI direktorining ilmiy ishlar boʻyicha oʻrinbosari.

Aaron Kolen Novosibirskning ijtimoiy hayotida faol ishtirok etgan, bir necha bor shahar kengashi deputati etib saylangan, 1934—1939-yillarda „Medsantrud“ ittifoqi viloyat qoʻmitasining tibbiyot boʻlimi raisi, 1960—1970-yillarda Butunittifoq Oftalmologiya jamiyati prezidiumi aʼzosi, Butunrossiya oftalmologlar jamiyati raisining oʻrinbosari boʻlgan.

1944-yilda Helmholtz nomidagi Moskva koʻz kasalliklari ilmiy-tadqiqot instituti direktori etib tayinlangan.

1951-yildan 1966-yilgacha yana Novosibirsk tibbiyot institutining koʻz kasalliklari kafedrasini boshqargan.

1967 yildan – Moskva koʻz kasalliklari ilmiy-tadqiqot institutining professor-konsultanti.

Kolen rahbarligida 34 ta nomzodlik, 4 ta doktorlik dissertatsiyasi himoya qilingan. U 160 ta maqola, mashhur „Plastik jarrohlik boʻyicha qoʻllanma“ monografiyasi, koʻz toʻr pardasi patologiyasi boʻyicha koʻp jildli qoʻllanma muallifi.

Tibbiyot fanlari doktori (1935), professor (1935).

1962-yilda Novosibirsk viloyatida traxomani bartaraf etishdagi xizmatlari uchun Mehnat Qizil Bayroq ordeni bilan taqdirlangan.

RSFSRda xizmat koʻrsatgan fan arbobi (1958). Novosibirsk davlat tibbiyot universiteti faxriy professori.

1978-yil Moskvada 85 yoshida vafot etgan. Golovinskiy qabristoniga dafn qilingan.

 Ilmiy ishlari 

 Руководство по пластической хирургии в области глаза. — Moskva, 1950.

 

Turkum:Mehnat Qizil Bayroq ordeni sohiblari
Turkum:Moskvada vafot etganlar
Turkum:1978-yilda vafot etganlar
Turkum:10-mayda vafot etganlar
Turkum:Qoʻqonda tugʻilganlar
Turkum:1893-yilda tugʻilganlar
Turkum:27-dekabrda tugʻilganlar
Olimbek dodxoh

Olimbek dodxoh (1799/1800, Oloy vodiysi — 1862 yoki 1863) — XIX asr qoʻqonlik yirik siyosatchi. Bir qancha vaqt xonlikning siyosiy faollaridan boʻlgan.

 Yoshligi 
Boy va nufuzli oilada tugʻilgan. Savodxonlikni o‘rgangan, yoshligida O‘rta Osiyo shaharlariga sayohat qilgan bo‘lsa kerak. 27 yoshida u Madalixon tomonidan Qoʻqonga xizmat qilish uchun taklif qilinadi va u yerda davlat arbobi sifatida martaba orttirishga muvaffaq boʻldi va (oʻsha Madali xondan) Dodxoh — „adolatli hukmdor“ faxriy laqabini oldi.

U 1827-1862-yillardagi deyarli barcha muhim voqealarda, sakkiz xon navbat bilan taxtga o‘tirgan paytdagi siyosiy voqealarda qatnashgan. Millati boʻyicha qirgʻiz. U Andijon viloyatining hukmdori boʻlgan, shu davrda oʻz qarorgohini Oʻshga koʻchirgan, bu esa shahar mavqeini sezilarli darajada oshirgan. Olimbek Qoʻqon xonligining vaziri, soʻngra 1860-yilda uyushtirgan yirik qoʻzgʻolon tashkilotchisi boʻlgan. Xon oldida ruslarga qarshi jang qilishdan bosh tortganlikda ayblangan. Rafiqasi Qurbonjon dodxoh Olimbek vafotidan so‘ng qirg‘iz hukmdori bo‘ldi. Olimbekning oʻzi 1862-yilda Qoʻqon xonligining saroy fitnachilari tomonidan oʻldirilgan.
thumb| O‘sh shahridagi Olimbek dodxoh haykali
thumb| Oʻsh shahridagi Olimbek dodxoh muzeyi

 Qurilish faoliyati 
Qarama-qarshi qirg‘oqlar aholisini va uning xo‘jalik faoliyatini birlashtirishni niyat qilib, o‘z mablag‘i hisobidan Oq-Buura daryosi orqali to‘qqizsifra upominaetsya primenitelno ko vsem obʼektam i mojet bit preuvelicheniem ko‘prik qurdirgan. Tegirmon va moy zavodlari, ariqlar ham qurishga ham boshchilik qilgan. Oʻshda shaharsozlik faoliyati bilan shugʻullangan. Bir qancha masjid va madrasalar qurdirgan.

 Faoliyati 
Ehtimol, Olimbekning 1845-yilgi qoʻzgʻolonda ishtiroki, shuningdek, vafotining aniq sanasi va joyi aniq emas. O‘zining o‘ttiz yillik (1831—1862) faoliyati davomida xalq manfaatini, xalq orzu-umidlarini birinchi o‘ringa qo‘ydi. Alimbek datka Qo‘qonning 4 xoniga (Madalixon, Sheralixon, Mallaxon, Shohmurod) ko‘rgan.

 Xotira 
Gulcha qishlog‘ida Olimbek dodxohga haykal qoʻyilgan (2014).

Oʻsh shahridagi Olimbek dodxoh haykali.

Oʻsh shahridagi Olimbek dodxoh muzeyi.

 

 
https://kghistory.akipress.org/unews/un_post:1010 Arxivnaya kopiya da

kyrgyz.ru saytidagi maqola

https://www.bbc.com/kyrgyz/entertainment/2016/05/160518_alymbek_datka da Arxivnaya kopiya

https://www.open.kg/about-kyrgyzstan/famous-personalities/867-alymbek-datka.html -da Arxivnaya kopiya

https://sputnik.kg/amp/society/20180512/1039123880/alymbek-datka-tuuraluu-fakty.html da Arxivnaya kopiya
Turkum:1862-yilda vafot etganlar
Turkum:1799-yilda tugʻilganlar
Turkum:Qoʻqon xonligi kishilari
Edward Donovan

right|thumb|275x275px|Edvard Donovan tomonidan tasvirlangan, c. 1802– 1808-yillar
Edvard Donovan (1768 — 1837-yil 1 fevral) ingliz-irland yozuvchisi, tabiiy tarix illyustratori boʻlgan U sayohat qilmagan, balki boshqa tabiatshunoslarning kollektsiyalari asosida koʻplab turlarni toʻplagan, tasvirlagan va oʻrgangan Uning koʻplab kitoblari oʻzi yshagan vaqtda muvaffaqiyatli boʻlgan. U 1837-yilda katta oilani nochor qoldirib, qashshoq holda vafot etdi.
Rena Galibova

Rena Abramovna Galibova (24-may 1915-yil, Qoʻqon, Fargʻona viloyati, Rossiya imperiyasi — 10-sentyabr 1995-yil, Boston, AQSH ) — sovet tojik qoʻshiqchisi ( mezzosoprano ). Ikkita “Shon-sharaf belgisi” ordeni (1954 Каталог va 1957 Каталог, Mehnat Qizil Bayroq ordeni, Lenin ordeni (1941), Tojikiston SSR xalq artisti (1941) bilan taqdirlangan.

U 1915 yilda Qo‘qon shahrida Avram G‘olibov va Adina Yagudayeva oilasida tug‘ilgan. U bolaligini otasi teatr direktori bo'lgan Toshkent shahrida o'tkazgan. 13 yoshida musiqiy faoliyatini boshlagan, 18 yoshida Toshkent radioqo‘mitasiga qo‘shiq aytishga taklif qilingan. U birinchi marta 1935 yilda Toshkentdagi opera sahnasida chiqish qilgan.

1934 yilda Rena Galibova buxor-yahudiy yozuvchi Gavriel Rubinovich Samandarovga turmushga chiqdi va 1938 yilda Tojikiston SSRning Stalinobod (hozirgi Dushanbe) shahriga ko'chib o'tdi. U yerda Rena Galibova tojik musiqali teatrining artisti, 1940—1966 yillarda Sadriddin Ayniy nomidagi Tojikiston opera va balet teatrining solisti boʻlgan.

Siyosiy byuro a'zolaridan biri  Uni Mehnat Qizil Bayroq ordeni bilan taqdirlashni xohladi, lekin Stalin: "Yo'q, u ko'proq narsaga loyiq, biz uni Lenin ordeni bilan taqdirlashimiz kerak", deb aytadi. O'sha yili u Tojikiston SSR xalq artisti unvonini oldi. 1942 yildan KPSS a'zosi.

1939 yilda 24 yoshida u Tojikiston SSRda xizmat ko'rsatgan artist unvonini oldi. 1941 yilda Moskvada bo'lib o'tgan tojik san'ati dekadasida u Stalin va mamlakat rahbariyatini madh etib qo'shiq kuyladi.

Ulug 'Vatan urushi yillarida u kontsertlar qo'yish uchun frontga ketdi. Urushdan keyin u faoliyatini davom ettirdi. 1957 yilda u Moskvadagi Bolshoy teatri sahnasiga qo'shiq aytish uchun taklif qilindi.

U 1991 yilda SSSR parchalanganidan keyin AQShning Boston shahriga ko'chib ketgan.

U 1995 yilda AQShning Boston shahrida vafot etdi.
Queens shtatidagi qabr toshida “Tojikistonda xizmat ko‘rsatgan artist” deb yozilgan.

Нурджанов Н. Х. Галибова Рена // Театральная энциклопедия / под ред. С. С. Мокульского. — М.: Советская энциклопедия, 1961. — Т. 1.

 

Turkum:Hurmat Belgisi ordeni sohiblari
Turkum:Mehnat Qizil Bayroq ordeni sohiblari
Turkum:Lenin ordeni sohiblari
Turkum:1995-yilda vafot etganlar
Turkum:10-sentyabrda vafot etganlar
Turkum:Qoʻqonda tugʻilganlar
Turkum:1915-yilda tugʻilganlar
Turkum:24-mayda tugʻilganlar
Futbol boʻyicha 2023-yilgi Oʻzbekiston ayollar birinchi ligasi

Oʻzbekiston ayollar birinchi ligasi 13-mavsumi 2023-yilgi mavsumi 22-iyun kuni start oldi. Final bahslari 6-oktyabr kuni oʻtkazildi va turnir yakunida Namanganning „Navbahor W“ jamoasi gʻoliblikni qoʻlga kiritdi.

 Liga turnir jadvali 
: azscore.uz

 Natijalar jadvali 

 Oʻtkazilgan oʻyinlar boʻyicha natijalar 

 Turlar boʻyicha pozitsiyalar 

 Ikkinchi bosqich 

 Ayollar birinchi ligasi. 1—4-oʻrinlar 

 Natijalar 

 Ayollar birinchi ligasi. 6—10-oʻrinlar 

 Natijalar 

 Mavsum statistikasi 

 Gol mualliflari 

 

 
 UFA – Rasmiy sayti
 Ayollar futboli „Oʻzbekiston futbol assotsiatsiyasi“ ayollar ligasi rasmiy telegram kanali
Turkum:2023-yilgi Oʻzbekiston futboli
Turkum:Futbol boʻyicha ayollar oʻrtasidagi Oʻzbekiston Birinchi ligasi
Ja’far ibn Abu Ali Samarqandiy

Jaʼfar ibn Abu Ali Samarqandiy (arabcha: جعفر بن أبي علي سمرقندي — Jaʼfar ibn Abu Ali Samarqandiy — Toʻliq ismi: Abulabbos Jaʼfar ibn Abu Ali Muhammad ibn Abu Bakr Mustag‘firiy Nasafiy Samarqandiy (vafoti 1040-yil)) — Tarixchi, adib, muhaddis va faqih.

 Hayoti 
Jaʼfar ibn Abu Ali Samarqandiy ko‘zga ko‘ringan tarixchi, adib, muhaddis va faqih bo‘lgan. Dehxudoning „Lug‘atnoma“ asarida yozilishicha, alloma bir necha vaqt Marv va Saraxsda istiqomat qilgan. Shu yerda boshlang‘ich maʼlumotni olgandan keyin Buxoroga borib yashagan va u yerning bir necha olimlaridan taʼlim olgan.
Jaʼfar ibn Abu Ali Samarqandiy Nasaf (Qarshi) shahrida yashab, shu yerda 432/1040-yili vafot etgan.

 Faoliyati 
Samarqandiy nisbasi uning Samarqandda yashagani yoki u yerda tugʻulganidan dalolat beradi. Jaʼfar ibn Abu Ali Samarqandiy tarix, adabiyot va boshqa fanlar sohasida „Kitob tarixi Samarqand“, „Kitob tarixi Nasaf va Kesh (Shahrisabz)“, „Kitobu-sh-sheʼr va-sh-shuaro“ („Sheʼr va shoirlar haqida kitob“), „Kitobu-l-vafo“, („Vafo kitobi“), „Kitob daloili-n-nubuvva“ („Payg‘ambarlik dalillari kitobi“), „Kitobu-d-daʼa-vot“ („Targ‘ibotlar kitobi“), „Kitob xutabu-n-nabiy“ („Payg‘ambar xutbalari kitobi“), „Kitob tibbi-n-nabaviy“ („Payg‘ambarga oid tabobat kitobi“) kabi asarlarni yozgan.
Jaʼfar ibn Abu Ali Samarqandiyning otasi Abu Ali Muhammad ibn Mustag‘firiy (318/930-372/982-yillar) ilm olishida ustozi bo‘lgan. Shuningdek, bobosi Abu Bakr Mu’taz ibn Muhammad ibn Mustag‘fir, Abu Muhammad Abdulloh ibn Muhammad Roziy Saraxsda ibn Abu Ali Zohir ibn Ahmad Saraxsiy, Naysaburda Abu Sahl Horun ibn Ahmad Astrobodiy, Buxoroda Abu Abdulloh Muhammad ibn Ahmad Gʻunjor, Marvda Ibrohim ibn Haysam Muhammad ibn Kushmihaniydan taʼlim olgan.
O‘g‘li Abu Zarr shogirdlaridan hisoblanadi, otasidan keyin Nasaf xatibi bo‘lgan. Shuningdek, Abu Mu hammad Abdulaziz Naxshabiy (vafot 56 −457/1064-1065 y.), „Al-ansob“ sohibi Sam’oniyning katta bobosi Qozi Abu Mansur Sam’oniy, Abu Muhammad Hasan ibn Ahmad Samarqandiy, Abu Ali Hasan ibn Abdulmalik va boshqalarga ustozlik qilgan.Oʻrta asr sharq allomalari va mutafakkirlarining tarixiy-falsafiy merosi ensiklopediyasi. — Samarqand. Imom Buxoriy xalqaro markazi, 2016. — B. 557.

Asarlari
 „Kitob tarixi Samarqand“,
 „Kitob tarixi Nasaf va Kesh“,
 „Kitobu-sh-sheʼr va-sh-shuaro“,
 „Kitobu-l-vafo“,
 Kitob daloili-n-nubuvva",
 „Kitobu-d-daʼavot“,
 „Kitob xutabu-n-nabiy“,
 „Kitob tibbi-n-nabaviy“

 

Turkum:Alifbo boʻyicha olimlar
Turkum:Islom:Shaxslar
Vodorod molekulyar ioni

Dihidrogen kationi sifatida ham tanilgan vodorod molekulyar ioni H2^+kimyoviy formulasi bilan musbat zaryadlangan molekuladir. U bitta elektronni taqsimlovchi ikkita vodorod yadrosidan (protonlardan) iborat. Bu eng oddiy molekulyar ion.

Vodorod molekulyar ioni tabiatda kosmik nurlar va vodorod molekulasining o'zaro ta'siridan hosil bo'ladi. Kation ortda qolgan elektron ishdan chiqadi. U laboratoriyada vodorod molekulalarini yuqori energiyali elektronlar yoki fotonlar bilan ionlash orqali ham hosil bo'lishi mumkin.

Vodorod molekulyar ioni juda faol hisoblanadi. U boshqa molekulalar bilan reaksiyaga kirishib, yangi birikmalar hosil qilishi mumkin. Masalan, u suv bilan reaksiyaga kirishib, gidroniy ionlarini (H3O^+) hosil qilishi mumkin.

Vodorod molekulyar ioni astrofizikada juda ko'p o'rganilgan. U vodorod atomlarining kosmik nurlar bilan oʻzaro taʼsirida hosil boʻlishi mumkin boʻlgan yulduzlararo muhitda muhim molekula hisoblanadi. Vodorod molekulyar ioni Yupiter va Saturn kabi gaz giganti sayyoralari atmosferasida ham aniqlangan.

Dihidrogen ioni kelajakdagi texnologiyalarda foydalanish uchun istiqbolli manbaadir. Masalan, u kosmik kemalar uchun yoqilg'i sifatida taklif qilingan. Shuningdek, u kimyoviy reaktsiyalar uchun potentsial katalizator sifatida o’rganilmoqda.

Bu yerda molekulyar vodorod ionining ba'zi ehtimoliy qo'llanilishi keltirilgan:

Kosmik kemalar uchun yoqilg'i: Vodorod molekulyar ioni kosmik kemalar uchun yoqilg'i sifatida foydalanish mumkin. U yengil va yuqori energiya zichligiga ega.

Kimyoviy reaksiyalar uchun katalizator: Vodorod molekulyar ioni kimyoviy reaksiyalar uchun potentsial katalizator sifatida tekshirilmoqda. U molekulalar orasidagi elektronlar o'tishi uchun yo'lni ta'minlash orqali reaktsiyalar tezligini tezlashtirishi mumkin.

Tibbiy qo'llanmalar: Vodorod molekulyar ioni tibbiy dasturlarda potentsial foydalanish uchun tekshirilmoqda. Masalan, saraton hujayralarini o'ldirishi isbotlangan.

Sanoat ilovalari: Vodorod molekulyar ionining sanoat dasda potentsial qo'llanilishi tekshirilmoqda. Misol uchun, u yoqilg'i xujayralari va ammiak ishlab chiqarish kabi turli xil ilovalarda qo'llanilishi mumkin bo'lgan vodorod gazini ishlab chiqarish uchun ishlatilishi mumkin.

Molekulyar vodorod ioni haqida ba'zi qo'shimcha faktlar:

U 4,5 eV  dissotsilanish energiyasiga ega.

U 0,75 Å qutblanish qobiliyatiga ega.

Suvda taxminan 10^(-9) soniya umr ko'radi.

Molekulyar vodorod ioni kelajakdagi loyihalarda muhim ahamiyatga ega bo'lgan ajoyib molekuladir. Kelgusi yillarda bu doimiy tadqiqot mavzusi bo'lishi shubhasiz.